## Educació acosta a les empreses d’inserció laboral el procediment d’acreditació de les competències professionals

*** La Direcció General de Formació Professional i Labora es reunixen amb l’Associació Valenciana d’Empreses d’Inserció (AVEI)**

La Conselleria d’Educació, Cultura, Universitats i Ocupació, mitjançant la Direcció General de Formació Professional i Labora, Servici Valencià d’Ocupació i Formació, ha traslladat a l’Associació Valenciana d’Empreses d’Inserció (AVEI) la seua voluntat de facilitar el procediment d’acreditació de les competències professionals.

La directora general de Formació Professional, Marta Armendia, ha expressat la seua voluntat de facilitar el procediment d’acreditació professional als col·lectius més vulnerables.

Armendia s’ha reunit amb tècnics del Servici de l’Institut Valencià de Qualificacions Professionals, del Servici d’Igualtat d’Oportunitats per a l’Ocupació de Labora i representants de les onze empreses que componen esta associació.

En la trobada, s’ha facilitat a les empreses els passos que han de seguir per a tramitar el procediment d’acreditació de competències dels col·lectius amb dificultats d’inserció i s’ha resolt els dubtes i les necessitats que tenen al respecte. Es tracta del primer pas cap a la posada en marxa d’un procediment específic per a ells amb la finalitat d’acreditar les competències professionals.

L’objectiu principal d’estes empreses és la inserció sociolaboral de persones en risc d’exclusió a través de l’experiència laboral, i poder obtindre una acreditació oficial de les seues competències professionals suposarà un gran avantatge a l’hora de millorar les seues possibilitats d’inserció laboral o la seua incorporació a l’oferta formativa de Formació Professional.

Fecha: 14/01/2025